Ouer is nie noodwendig slegter nie | SARIE
FOTO: verskaf	26 Oktober 2015
Ouer is nie noodwendig slegter nie	deur Phyllis Green
Die verhaal verloop vlot en daar is genoeg aksie en intrige om die leser geïnteresseerd te hou, al oortuig die karakters nie heeltemal nie. – Retha Burger
Nooit sou Trinity kon dink dat die termyn wat sy in die koshuis moet deurbring soveel opwinding en verrassings sou meebring nie. As die bedorwe brokkie van baie welgestelde en vooraanstaande ouers moet Trinity koshuis toe, terwyl haar ouers drie maande in Chili spandeer. Lael, haar beste vriendin is gelukkig saam met haar daar. Hulle beplan die diefstal van ’n baie prominente skild wat in die seuns se koshuis onder streng sekuriteit toegesluit word. Hulle durf ook verskeie diëte aan, maar moet telkens boedel oorgee. Trinity moet ook die aanslae van ’n baie jaloerse kamermaat afweer. Sy loop ook deur onder ’n kêrel, vier jaar haar senior, wat haar selfbeeld en selfvertroue ’n groot knou gee. Maar die kinkel in die kabel is James, die graad elf seun wat haar deurentyd help en waarsku. Hoekom is hy altyd daar wanneer sy alleen is? Die boek sorg vir heelwat komiese episodes en so bietjie ligte intrige. – Jenny du Toit
’n Vervolg op The coroner’s lunch deur dieselfde skrywer, waarin dr. Siri Payboun ook die hooflykskouer in Laos is. Cotterill gee lesers ’n kykie op ’n vreemde kultuur kompleet met antieke geeste. Verskeie onverwante moorde reflekteer die sienings van die regering en alleman in Laos hieroor. Die politiek in hulle omgewing en ongewone spiritualisme maak hierdie verhaal veelkleurig en interessant.